**D I S P O Z I Ţ I E**

**privind constituirea Comisiei de recepţie a dotărilor din cadrul proiectului *„Reducerea Riscului de Infecții Nosocomiale în Spitalul Clinic de Boli Infecțioase”***

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 32.641/06.08.2024, elaborat de către Direcția Juridică, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. e) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* Ordonanței de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe;
* Legii contabilității nr. 82/1991, republicată, cu modificările și completările ulterioare;
* Ordinului Ministrului Finanţelor Publice nr. 1917 / 2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**D I S P U N E:**

**Art. 1.** Se constituieComisia de recepţie a dotărilor din cadrul proiectului „*Reducerea Riscului de Infecții Nosocomiale în Spitalul Clinic de Boli Infecțioase”.* – 6 Loturi în componenţa nominală cuprinsă în anexa care face parte integrantă din prezenta dispoziție.

**Art. 2.** Cu ducerea la îndeplinire a prezentei dispoziții se încredințează persoanele desemnate la articolul 1.

**Art. 3.** Prezenta dispoziţie se comunică, prin poștă electronică, persoanelor nominalizate la art. 1, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**

**Nr. 382 din 8 august 2024**

**Anexa la**

**Dispoziția nr. 382/2024**

**Componența Comisiei de recepţie a dotărilor din cadrul proiectului „Reducerea Riscului de Infecții Nosocomiale în Spitalul Clinic de Boli Infecțioase” - 6 Loturi**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | **Mnerțan**  **Alin** | Consilier | Direcția Dezvoltare și Investiții/Serviciul Managementul Proiectelor | - |
| 2 | Membru | **Botezan**  **Lavinia** | Consilier | Direcția Dezvoltare și Investiții/Serviciul Managementul Proiectelor | - |
| 3 | Membru | **Vasile**  **Bianca** | Inginer | Spitalul Clinic de Boli Infecțioase Cluj-Napoca | - |
| 4 | Membru | **Teiu**  **Ionela** | Inginer | Spitalul Clinic de Boli Infecțioase Cluj-Napoca | - |
| 5 | Membru | **Flonta Mirela Maria Margareta** | Medic Șef Laborator | Spitalul Clinic de Boli Infecțioase Cluj-Napoca | - |
| 6 | Membru | **Pianoschi**  **Felicia Dana** | Asistent Șef | Spitalul Clinic de Boli Infecțioase Cluj-Napoca | - |
| 7 | Membru | **Tarța**  **Anca** | Șef Serviciu Administrativ | Spitalul Clinic de Boli Infecțioase Cluj-Napoca | - |

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**